Shqipëria në ditën botërore kundër korrupsionit
Organizatat joqeveritare diskutojnë rritjen e korrupsionit të zbuluar nga Transparency International
Koalicioni Shqiptar Kundër Korrupsionit mblodhi sot në një debat të gjerë mbi përhapjen e mitmarrjes në Shqipëri organizatat joqeveritare pikërisht në ditën botërore kundër korrupsionit. Diskutimi i shoqatave joqeveritare u mbajt vetëm dy ditë pas sondazhit të organizatës Transparency International “Barometër 2007”, sipas të cilit Shqipëria është në vendin e tretë në botë për përhapjen e rryshfeteve dhe se sektorët më të korruptuar janë shëndetësia dhe drejtësia. Përfaqësuesi i Zyrës për Mbrojtjen e Qytetarëve, Aldo Shala, thotë që ndërsa në mjekësi janë qytetarët që ofrojnë rryshfete, nga ana tjetër, në sistemin e drejtësisë janë gjyqtarët ata që kërkojnë me këmbëngulje rryshfete të majme, duke i shndërruar gjykatat në supermarkete ku e drejta nuk fitohet sipas ligjit, por shiten edhe blihen. - tha zoti Shala. Zoti Shala thotë se reforma në drejtësi thotë se reforma në drejtësi nuk duhet të përqëndrohet tek strukturat, por tek njerëzit që e bëjnë drejtësinë; gjyqtarë, prokurorë dhe avokatë. - thotë zoti Shala. Ndërsa sipas analistit të shtypit Sami neza, studimi “Barometër 2007” nxorri në dritë korrupsionin mjaft të përhapur në sektorin e shërbimeve, ndërkohë që qeverisë i është bërë më shumë presion në korrupsionin e tenderave dhe në mbledhje taksash. - thotë zoti Neza. Zoti Neza thotë se sondazhi u sugjeron autoriteteve shqiptare që të përfshijnë në luftën kundër korrupsionit edhe sektorët e shërbimeve publike, si mjekësia etj. - thotë zoti Neza. Një studim i organizatës Transparency International nxorri se në Shqipëri sektorët më të korruptuar janë shëndetësia dhe drejtësia. Sipas këtij sondazhi, 71 për qind e qyetarëve pohuan se kanë dhënë të paktën një herë rryshfet gjatë këtij viti, duke e ngjitur të tretën në renditjen botërore të mitmarrjes. Transparfency International zbuloi gjithashtu edhe pakësimin e mbështetjes së opinionit publik shqiptar ndaj qeverisë në luftën kundër korrupsionit. //rd//